

**SZIGETSZENTMIKLÓS VÁROS
ÖNKORMÁNYZATA
KÉPVISELŐ-TESTÜLETÉNEK**

**25/2014. (XII.11.) ÖNKORMÁNYZATI RENDELETE**

**az önkormányzati képviselő, a bizottság elnöke és tagja, a tanácsnok tiszteletdíjáról, természetbeni juttatásáról és költségtérítéséről, a kötelezettségszegés jogkövetkezményeiről**

Egységes szerkezetben a 2/2015. (I.29.), a 16/2015. (IV.30) a 30/2015. (X.29.), az 5/2019. (III.29.), a 3/2021. (II.12.), a 12/2022. (IX.07.), a 12/2023. (IV.06.) önkormányzati rendeletekkel

 **Tartalom**

[1. Az önkormányzati képviselő, a bizottság elnöke és tagja, a tanácsnok tiszteletdíja, természetbeni juttatása és költségtérítése 3](#_Toc131434392)

[2. Az önkormányzati képviselő, a bizottság elnöke és tagja, a tanácsnok kötelezettségszegésének jogkövetkezményei 4](#_Toc131434393)

[3. Záró rendelkezések 5](#_Toc131434394)

[[1]](#footnote-1)Szigetszentmiklós Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés f) pontjában, valamint Magyarország helyi önkormányzatairól szóló 2011. évi CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

# 1. Az önkormányzati képviselő, a bizottság elnöke és tagja, a tanácsnok tiszteletdíja, természetbeni juttatása és költségtérítése

**1. §** (1)[[2]](#footnote-2) Az önkormányzati képviselőt, az állandó bizottság elnökét, alelnökét és képviselő tagját, a tanácsnokot megválasztása időpontjától megbízatása megszűnéséig tiszteletdíj illeti meg.

(2)[[3]](#footnote-3) Az állandó bizottság nem képviselő tagját megválasztása időpontjától megbízatása megszűnéséig tiszteletdíj illeti meg.

(3) Az önkormányzati képviselőt megválasztása időpontjától megbízatása megszűnéséig természetbeni juttatás illeti meg.

(4) Az önkormányzati képviselőnek a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 35. § (3) bekezdése szerinti feltételek fennállása esetén költségei megtéríthetők, melynek kezdeményezési határideje minden hónap 10. napja.

(5) Az állandó bizottság nem képviselő tagja természetbeni juttatásra és költségtérítésre nem jogosult.

**2. §** (1)[[4]](#footnote-4) Az önkormányzati képviselő havi tiszteletdíja 129.950.-Ft (a továbbiakban: alapdíj).

(2)[[5]](#footnote-5) Az önkormányzati képviselőt, ha állandó bizottság elnöke, az alapdíjon felül bizottságonként 184.000,-Ft, ha állandó bizottság alelnöke, az alapdíjon felül bizottságonként 92.000,-Ft további tiszteletdíj illeti meg.

(2a)[[6]](#footnote-6)

(3)[[7]](#footnote-7) Az állandó bizottság önkormányzati képviselő tagjának a 2. § (1) és (2) bekezdése szerinti tiszteletdíján felül havi tiszteletdíja és az állandó bizottság nem képviselő tagjának a havi tiszteletdíja, bizottságonként 51.750.-Ft.

**3. §** [[8]](#footnote-8)Az önkormányzati képviselőt egyéb juttatásként megilleti

1. [[9]](#footnote-9)a részére térítésmentesen átadott, az Önkormányzat tulajdonát képező hordozható számítógép, annak tartozékaival, mobilinternet elérés lehetőségével, és a működtetéséhez szükséges szoftverekkel együtt, annak javítási költsége, amennyiben annak meghibásodása a képviselőnek nem felróható, és
2. vezetékes internet előfizetés legfeljebb havi bruttó 8.000.-Ft összeghatárig, és
3. [[10]](#footnote-10)a részére térítésmentesen biztosított mobilinternet előfizetés, havi bruttó 6.000.-Ft összeghatárig.

**4. §** A képviselőnek a Mötv. 32. § (2) bekezdés g) pontja szerinti kiesett jövedelme a munkáltató által kiadott, a felmentés időtartamát és a levonások összegét is tartalmazó igazolás alapján téríthető meg. A kifizetést a polgármester engedélyezi.

# 2. Az önkormányzati képviselő, a bizottság elnöke és tagja, a tanácsnok kötelezettségszegésének jogkövetkezményei

**5. §** (1)[[11]](#footnote-11) A tiszteletdíj mérsékelhető a (3) bekezdés, megvonható a (4) bekezdés szerinti mértékben attól

a) az önkormányzati képviselőtől, aki két egymást követő, nem azonos napon megtartott képviselő-testületi ülésen, vagy

b) az önkormányzati képviselőtől, aki állandó bizottság elnöke vagy tagja és ugyanazon bizottság két egymást követő, nem azonos napon megtartott ülésén, vagy

c) a nem képviselő állandó bizottsági tagtól, aki ugyanazon bizottság két egymást követő, nem azonos napon megtartott ülésén

igazolatlanul nem vesz részt.

(2) Nem minősül igazolatlan távollétnek:

1. a képviselő-testület megbízásából végzett vagy egyéb közérdekű tevékenység,
2. állampolgári kötelezettség teljesítése,
3. [[12]](#footnote-12)a képviselő munkáltatója által elrendelt vagy saját keresőtevékenységével összefüggő hivatalos bel- vagy külföldi kiküldetés, halaszthatatlan munkavégzés,
4. keresőképtelenséggel járó betegség,
5. egyéb méltányolható személyes ok.

(3) A tiszteletdíj mérséklésének időtartama két hónap, mértéke a tiszteletdíj 50 %-a.

(4) Az (1) bekezdés szerinti kötelezettségszegés tárgyéven belüli megismétlése esetén a tiszteletdíj megvonásának időtartama két hónap.

(5) A tiszteletdíj mérséklésére, megvonására a polgármester tesz javaslatot a képviselő-testület felé.

**6. §**[[13]](#footnote-13) (1) A nem képviselő bizottsági tag megbízása megszüntethető, amennyiben a bizottsági tag a tárgyévi bizottsági ülések összességének több mint 50 %-án nem vett részt, függetlenül attól, hogy távolléte igazoltnak minősült-e.

(2) A bizottsági tag (1) bekezdés szerinti megbízásának megszüntetésére vonatkozóan a polgármester tesz javaslatot a tárgyévet követő első képviselő-testületi ülésen.

**7. §** (1) Az önkormányzati képviselő, az állandó bizottság elnöke, tagja és az állandó bizottság nem képviselő tagja, továbbá a tanácsnok akadályoztatását a szervezeti és működési szabályzatról szóló 19/2014. (XI.06.) önkormányzati rendelet 36. § (1) bekezdés c) pontja és 42. § b) pontjában foglaltak szerint köteles bejelenteni.

(2) Az üléseken való részvétel adatait a jegyző tartja nyilván.

(3)[[14]](#footnote-14) Az 5. § (2) bekezdés a)-c) és e) pont szerinti távollét igazolásául szolgáló okiratokat, az e) pont esetében indoklást, legkésőbb az adott képviselő-testületi, illetve bizottsági ülés napjától számított 8. napig a jegyzőhöz kell benyújtani.

(4) Az 5. § (2) bekezdés d) pontban meghatározott esetben a távollét igazolásául szolgáló okiratot az ok megszűnését követően haladéktalanul a jegyzőhöz kell benyújtani.

(5) Az 5. § (2) bekezdés e) pontja esetben a polgármester dönt arról, hogy az egyéb személyes okot méltányolhatónak tartja-e a távollét igazolásaként, s erről értesíti a jegyzőt.

**8. §** Amennyiben a képviselő személyes érintettsége esetén a határozat meghozatalát megelőzően az Mötv. 49. §-ában meghatározott bejelentési kötelezettségének nem tesz eleget, akkor erre irányuló indítvány esetén a képviselő-testület soron következő ülésén dönthet a képviselő adott hónapra eső tiszteletdíjának 50 %-os csökkentéséről.

# 3. Záró rendelkezések

**9. §** Ez a rendelet a kihirdetését követő napon lép hatályba.

**10. §** A szervezeti és működési szabályzatról szóló 19/2014. (XI.06.) önkormányzati rendelet

a) 36. § (1) bekezdés c) pontjában a „Polgármesteri Hivatal Szervezési Osztályának” szövegrész helyébe „jegyzőnek” szöveg lép.

b) 42. § b) pontjában a „Polgármesteri Hivatal Szervezési Osztályán” szövegrész helyébe „jegyzőnek” szöveg lép.

|  |  |
| --- | --- |
| dr. Matus-Borók Dóra s.k.jegyző | Szabó József s.k.polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2014. december 10. napján tartott ülésén alkotta, 2014. december 11. napján kihirdetésre került. Módosította a 2/2015. (I.29.), a 16/2015. (IV.30.), a 30/2015. (X.29.), az 5/2019. (III.29.), a 3/2021. (II.15.), a 12/2022. (IX.07.), a 12/2023. (IV.06.) önkormányzati rendelet.

**dr. Szilágyi Anita**jegyző

1. Módosította a 3/2021. (II.12.) önkormányzati rendelet 1. §-a, hatályos 2021. február 15. napjától. [↑](#footnote-ref-1)
2. Módosította a 12/2023. (IV.06.) önkormányzati rendelet 1. §-a, hatályos 2023. április 7. napjától. [↑](#footnote-ref-2)
3. Módosította a 12/2023. (IV.06.) önkormányzati rendelet 1. §-a, hatályos 2023. április 7. napjától. [↑](#footnote-ref-3)
4. Módosította a 12/2023. (IV.06.) önkormányzati rendelet 2. § (1) bekezdése, hatályos 2023. április 7. napjától. [↑](#footnote-ref-4)
5. Módosította a 2/2015. (I.29.) önkormányzati rendelet 1. §-a, hatályos 2015. február 1. napjától. Módosította az 5/2019. (III.29.) önkormányzati rendelet 1. §-a, hatályos 2019. április 27. napjától. Módosította a 3/2021. (II.12.) önkormányzati rendelet 2. § (1) bekezdése, hatályos 2021. február 15. napjától. Módosította a 12/2022. (IX.07.) önkormányzati rendelet 7. §-a, hatályos 2022. szeptember 8. napjától. Módosította a 12/2023. (IV.06.) önkormányzati rendelet 2. § (1) bekezdése, hatályos 2023. április 7. napjától. [↑](#footnote-ref-5)
6. Beépítette a 2/2015. (I.29.) önkormányzati rendelet 2. §-a, hatályos 2015. február 1. napjától. Módosította az 5/2019. (III.29.) önkormányzati rendelet 1. §-a, hatályos 2019. április 27. napjától. Hatályon kívül helyezte a 3/2021. (II.12.) önkormányzati rendelet 5. §-a 2021. február 15. napjától. [↑](#footnote-ref-6)
7. Módosította a 16/2015. (IV.30.) önkormányzati rendelet, hatályos 2015. május 1. napjától. Módosította az 5/2019. (III.29.) önkormányzati rendelet 1. §-a, hatályos 2019. április 27. napjától. Módosította a 3/2021. (II.12.) önkormányzati rendelet 2. § (2) bekezdése, hatályos 2021. február 15. napjától. Módosította a 12/2023. (IV.06.) önkormányzati rendelet 2. § (2) bekezdése, hatályos 2023. április 7. napjától. [↑](#footnote-ref-7)
8. Módosította az 5/2019. (III.29.) önkormányzati rendelet 2. §-a, hatályos 2019. április 27. napjától. [↑](#footnote-ref-8)
9. Módosította a 12/2023. (IV.06.) önkormányzati rendelet 3. § (1) bekezdése, hatályos 2023. április 7. napjától. [↑](#footnote-ref-9)
10. Módosította a 12/2023. (IV.06.) önkormányzati rendelet 3. § (2) bekezdése, hatályos 2023. április 7. napjától. [↑](#footnote-ref-10)
11. Módosította a 3/2021. (II.12.) önkormányzati rendelet 3. § (1) bekezdése, hatályos 2021. február 15. napjától. [↑](#footnote-ref-11)
12. Módosította a 3/2021. (II.12.) önkormányzati rendelet 3. § (2) bekezdése, hatályos 2021. február 15. napjától. [↑](#footnote-ref-12)
13. Módosította a 30/2015. (X.29.) önkormányzati rendelet 1. §-a, hatályos 2015. október 30. napjától. [↑](#footnote-ref-13)
14. Módosította a 3/2021. (II.12.) önkormányzati rendelet 4. § -a, hatályos 2021. február 15. napjától. [↑](#footnote-ref-14)